**MŰSZAKI TARTALOM**

**1. Projekt Áttekintés**

A Vasas Sport Club weboldalának, adminisztrációs rendszerének és webshopjának átfogó megújulására irányuló fejlesztési projekt célja a teljes rendszer modernizálása, amely magában foglalja az admin felület korszerűsítését, az adatmigrációt, valamint a webshop konfigurálását és integrációját. A projekt célja egy új, korszerű, felhasználóbarát platform létrehozása, amely egyszerre szolgálja ki a klub hivatalos kommunikációját és az online értékesítési tevékenységeket.

**2. Fejlesztési Terjedelem**

**2.a. Site build és frontend fejlesztés**

Az projekt weboldalának design terveit a Vasas Sport Club grafikusa készíti el, aki a szükséges designterveket Adobe Illustrator vagy Adobe Photoshop formátumban biztosítja. A kiírás nyertesének feladata a weboldal felépítése (site build elkészítése) ezen tervek alapján. A fejlesztés során kiemelt figyelmet kell fordítani a reszponzivitásra, ezért a nyertes ajánlattevőnek szorosan együtt kell működnie a kiíró által biztosított grafikussal. A projekt végeztével egy korszerű frontend rendszert kell elkészíteni, amely tartalmazza az alábbi táblázatban meghatározott oldalakat.

|  |  |
| --- | --- |
| **OLDAL** | **ELVÁRT TARTALOM** |
| **Nyitó oldal** | * Menüsor kialakítása
* Hír listázó kialakítása (“carousel”)
* Banner pozíciók kialakítása
* Következő események blokk
* Vasas-függő blokk
* Médiatár blokk
* Shop termékek megjelenítése
* Sportolj a Vasasban blokk
* Social feed blokk
* Lébléc kialakítása
 |
| **Hírek lista és végoldal** | * Hírek listázása
* Kereső funkció kialakítása és a találati eredmények listázása
* Archívum kialakítása
 |
| **Szakosztály lista és végoldal** | * Szakosztályok kilistázása
* Szakosztály végoldal:
	+ Szakosztály áttekintő blokk
	+ Szakosztályi hírek
	+ Ki-kicsoda blokk
	+ Galéria (videók) blokk
	+ Történet és statikus oldal blokk
 |
| **Galéria lista és végoldal** | * Képgaléria lista oldal
* Galéria megtekintő oldal
* Kép megtekintő oldal
* Videó galéria oldal
* Videó lejátszó oldal
 |
| **Büszkeségeink lista és végoldal** | * Büszkeségeink lista oldal
* Büszkeségeink végoldal
 |
| **Létesítmény lista és végoldal** | * Létesítményeket felsoroló lista oldal
* Létesítmények egyedi belső odal
 |
| **Vasas-függő oldal** | * Regisztrációs lehetőség klubtagok részére
* Regisztrációs felület kialakítása
* Központi adatbázis kezelése
 |
| **Statikus oldalak** | * Klub oldal
* Sportolj a Vasasban végoldal
* Egyebek
 |
| **Archívum, múltidéző felület** | * Sportágak szerint csoportosított aloldal, amelyen
* az egyes sportágakban évekre lebontva, kattintásra jelennek meg a szerverre feltöltött archív újságcikkek, fotók.
* Keresőmotorral való kereshetőség a felületen belül.
 |

**2.b. Tartalomkezelő biztosítása (Content Management System - CMS)**

A projekt alapját biztosító tartalomkezelő rendszert (CMS-t) a nyertes pályázónak kell biztosítania, amely lehet saját fejlesztésű egyedi megoldás vagy piacon már meglévő dobozos termék igények szerinti konfigurálása. A tartalomkezelőnek modulárisan kell felépülnie és a következő modulokat kell biztosítania a táblázatban meghatározott funkcionalitással.

|  |  |
| --- | --- |
| **MODUL** | **ELVÁRT FUNKCIONALITÁS** |
| **Felhasználókezelés** | * Felhasználói szerepkörök létrehozása (pl. adminisztrátor, szerkesztő, stb.)
* Fejlesztői beavatkozás nélkül bővíthető felhasználói lista
 |
| **Menüszerkesztő** | * Ügyfél által kezelhető menüszerkesztő
* Drag&drop szerinti sorbarendezés
* Dinamikusan bővíthető
 |
| **Bannerszerkesztő** | * Banner pozíciók ügyfél által kezelhetősége
* Időzített megjelenés
 |
| **Statikus oldal szerkesztő** | * Ügyfél által létrehozható statikus oldalak szerkesztésére szolgáló modul
* Könnyű szerkeszthetőség
* Kép és/vagy videó feltöltése, csatolása
 |
| **Szponzor (támogató) kezelő** | * Szponzorok kezelésére szolgáló modul
* Alapadatok megadása és támogatói szintek kezelése
 |
| **Hírek modul** | * Cím, lead (bevezető), fő tartalom megadása
* Kép és/vagy videó feltöltése, csatolása
* Hírhez kapcsolódó metaadatok (pl. SEO cím, leírás, kulcsszavak) megadása
* Időzített publikálás
* Cikkek validálhatósága felhasználói szinttől függően
* Kategória és címke kezelés
 |
| **Galéria modul** | * Kép galériák egyszerű létrehozása
* Csoportos feltöltési lehetőség
* Drag&drop sorbarendezési lehetőség
* Kategória és címke kezelés
* Időzített publikálás
 |
| **Személykezelő modul** | * Sportolók és személyek adatainak kezelése (pályafutás áttekintése)
* Személy által betöltött pozíció megadása
* Ki-kicsoda oldal kiszolgálása
* Büszkeségeink menüpont kezelése
 |
| **Eseménykezelő modul** | * Könnyen szerkeszthető felület a Vasas események megadására (alapadatok szerkesztése)
* Lehetőség szerint automata esemény import biztosítása a sportági szakszövetségek hivatalos adatbázisából
* Sajtóakkreditáció kezelésének lehetősége
 |
| **Létesítménykezelő modul** | * Vasas létesítmények nyilvántartása (alapadatok szerkesztése)
 |
| **Szakosztálykezelő modul** | * Szakosztályok kezelése (alapadatok szerkesztése)
* Összeköttetésben van a Hírek, Galéria, Személykezelő, Eseménykezelő és Létesítménykezelő modullal (információk átvétele)
 |
| **Klubtagok kezelése** | * Szerkesztő és listázó felület a klubtagok (Vasas-függő) kezelésére
 |
| **API kialakítása** | * API kialakítása a weboldal és webshop részére szolgáló információk átadására
 |

**2.c. Adatok migrációja**

A kiírás nyertesének el kell végeznie a jelenlegi vasassc.hu adatbázis igény szerinti migrációját az új rendszerbe. Ez magában foglalja a meglévő adatok átvitelét, biztosítva azok helyes megjelenítését az új weboldalon.

**2.d. Webshop kialakítása**

A webshop megújulása érdekében a kiírás győztesének olyan megoldást kell kialakítania, vagy piacon már meglévő dobozos terméket konfigurálnia, amely biztosítja az alapvető webshop funkciókat, beleértve a termékkezelést, a kosárfunkciókat és a rendelési folyamatokat.

A webshop működéséhez elengedhetetlen a Vasas-függő adatbázissal való integráció megvalósítása, amely biztosítja a felhasználói adatok, a termékek és a kedvezmények szinkronizálását a webshop és a klub adminisztrációs rendszere között, ezáltal mélyebb statisztikai kimutatást biztosítva a fogyasztói szokásokról. Továbbá a rendszernek támogatnia kell a bankkártyás fizetési lehetőségeket (pl. OTP SimplePay, PayPal, Barion) és a csomagküldő szolgáltatások (MPL, GLS, DHL) integrációját. A webshopnak felhasználóbarát kialakítással kell rendelkeznie, amely igazodik a Vasas Sport Club arculatához.

**3. Projektmenedzsment és tesztelés**

A kiírás nyertesének biztosítania kell a projekt előkészítését, a fejlesztési folyamat irányítását és a rendszer teljes körű tesztelését. Ez magában foglalja a részletes specifikáció elkészítését, tesztkörnyezet kialakítását, valamint a folyamatos ellenőrzést és hibajavítást.

**4. Mérföldkövek és határidők**

A kiírás győztesének részletes ütemtervet kell kidolgoznia és biztosítania a projekt mérföldkövek mentén történő megvalósítását, ehhez javaslatot kell tennie a mérföldkövekhez tartozó határidőkre és szavatolnia kell azok betartását.